**OPĆINSKO VIJEĆE**

KLASA:021-05/21-01/01

URBROJ:2170-03-21-01-1

Z A P I S N I K

sa XXXVII. sjednice Općinskog vijeća

Općine Čavle održane 11. veljače 2021.godine

 Sjednica se održava u prostorijama OŠ Čavle , sa početkom u 18,00 sati, a predsjedava joj predsjednik Općinskog vijeća Općine Čavle NORBERT MAVRINAC.

 **Prisutni: NORBERT MAVRINAC, RAJNA BROZNIĆ, SANDRA MOHORIĆ, ALEN KNEŽEVIĆ, MIRKO VUKELIĆ, DUŠKO MIČETIĆ,ALJOŠA ŽEŽELIĆ, MARKO SOBOTINČIĆ,MARKO ŽUVIĆ,GORAN MAVRINAC, MARIJANA MAVRINAC, DENIS ČARGONJA, STANISLAV ŽEŽELIĆ,EDO ŽEŽELIĆ.**

**Ostali prisutni: Ivana Cvitan Polić, Dejan Ljubobratović, Nikola Šuškavčević (Minerali IGM d.o.o.), Ivan Kapović (AKTERACIJA d.o.o.)**

Predsjedatelj utvrđuje da sjednici prisustvuje 14 vijećnika pa će sve donijete odluke biti punovaljane.

 U nastavku predsjedatelj čita prijedlog dnevnog reda, nakon kojeg prijedloga predsjedatelj utvrđuje da se jednoglasno prihvaća slijedeći

**D n e v n i r e d:**

1.Donošenje Odluke o usvajanju VIII. izmjena i dopuna Prostornog plana uređenja Općine Čavle

2.Usvajanje Zapisnika sa XXXVI. sjednice Općinskog vijeća

3.Donošenje Odluke o davanju suglasnosti za provedbu ulaganja pod nazivom „Rekonstrukcija potpornih zidova na groblju Grobnik“

**Točka 1.**

**Donošenje Odluke o usvajanju VIII.izmjena i dopuna**

**Prostornog plana uređenja Općine Čavle**

 Općinska načelnica daje kraće obrazloženje prijedloga nakon čega daje riječ izrađivaču prijedloga Odluke iz tvrtke AKTERACIJA d.o.o. Ivanu Kapoviću.

 U nastavku predsjedatelj otvara raspravu za koju su se prijavili: GORAN MAVRINAC, RAJNA BROZNIĆ, ALEN KNEŽEVIĆ, MIRKO VUKELIĆ, MARKO SOBOTINČIĆ.

 Po provedenoj raspravi predstavnik tvrtke Strabag Nikola Šuškavčević daje dopunsko obrazloženje.

 Po provedenoj raspravi i danim odgovorima na pojedina pitanja po dostavljenom prijedlogu, predsjedatelj daje prijedlog na usvajanje.

 Temeljem provedenog glasovanja dizanjem ruku, predsjedatelj utvrđuje da je većinom glasova (12 ZA, 2 PROTIV) donijeta slijedeća

**O D L U K A**

 **Donosi se Odluka o VIII. Izmjenama i dopuna Prostornog plana uređenja Općine Čavle.**

**Točka 2.**

**Usvajanje Zapisnika sa XXXVI. sjednice Općinskog vijeća**

 Prijedlog Zapisnika vijećnicima je dostavljen uz materijal za sjednicu i u privitku je ovog Zapisnika.

 Vijećnik Stanislav Žeželić daje primjedbu na predloženi Zapisnik i to da se kod postavljenog njegovog vijećničkog pitanja koje je isti dao u pismenom obliku kao pitanje prepiše u obliku kako je pitanje dostavljeno u tom pismenom obliku.

 Takav prijedlog vijećnika se prihvaća te predsjedatelj daje sa prihvaćenim prijedlog Zapisnik na usvajanje.

 Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

 **Usvaja se Zapisnika sa XXXVI. sjednice Općinskog vijeća Općine Čavle održane 17.prosinca 2020.godine.**

 AKTUALNI SAT

**EDO ŽEŽELIĆ:1. U ulici Vrh Čavje postojao je miljokaz koji je u međuvremenu postavljen na neadekvatnom mjestu i u dosta je zapuštenom stanju pa me interesira da li se razmišlja o njegovom uređenju?**

 **2. Pred nekoliko godina izvršeno je uređenje šterne Kalina na Hrastenici kojoj sada prijeti veće oštećenje radi okolnog raslinja koje je u međuvremenu naraslo pa predlažem da se poduzme nešto kako bi se uklonilo raslinje koje prijeti daljnjim oštećenjima.**

Ivana Cvitan Polić (odgovor): 1. Snimit ćemo trenutno stanje i poduzeti odgovarajuće mjere kako bi se isti uredio na adekvatan način.

 2. Napraviti će se očevid, snimiti trenutno stanje i poduzeti ćemo korake da se taj prostor ponovno dovede u prijašnje stanje.

**DENIS ČARGONJA:1.Kakvo je stanje vlasništva na Krenovcu iza zgrade u vlasništvu Općine Čavle. Da li je postupak upisa vlasništva riješen?**

 **2. Dio mještana se žali na osobe koje očitavaju vodomjere jer prilikom očitanja ne vraćaju ispravno zaštite od smrzavanja u šahtama, pa me interesira da li se o tome može upozoriti nadležne u komunalnom društvu?**

Ivana Cvitan Polić (odgovor): 1. Postupak upisa vlasništva tih nekretnina na Općinu Čavle je dovršen i to pitanje je riješeno.

 2.Nadležne u KD Vodovod i kanalizacija ćemo upozoriti i ukazati na tu pojavu kako se to ubuduće više ne bi događalo.

**STANISLAN ŽEŽELIĆ: 1. Dolaze novi lokalni izbori. Donijet je i novi Zakon koji predviđa određene promjene u odnosu na dosadašnji pa me interesira kada se misli uskladiti Statut i Poslovnik o radu Općinskog vijeća sa tim izmjenama?**

 **2. Pred više mjeseci prijavio sam komunalnom redarstvu Općine Čavle na pojavu da se postavljeni plakati nisu uklonili kako je to Odlukom o komunalnom redu i propisano. Već duže vrijeme još uvijek nisam dobio odgovor na tu prijavu. Zanima me da li je što poduzeto i kakvo je konačno rješenje po toj prijavi?**

Norbert Mavrinac (odgovor): 1. Usklađivanje Statuta i Poslovnika o radu Općinskog vijeća će se izvršiti sukladno promjenama Zakona te će se izvršiti usklađivanje tih akata sa izmjenama Zakona.

Ivana Cvitan Polić (odgovor): 2. Komunalni redar je postupio po zaprimljenoj prijavi i postupak je u tijeku, a o konačnom rješenju ćemo vam dati odgovor.

**GORAN MAVRINAC: 1. Dvije godina unatrag javno ste izjavili da niste zadovoljni sa rukovodstvo i poslovanjem Automotodroma Grobnik, također nemala sredstva izdvojili ste za reviziju poslovanja Automotodroma d.o.o. i udruge MK Kvarner u čijem je vlasništvu. Kao vijećnika zanimaju me rezultati te revizije kao i dosadašnji trošak iste?**

 **2. Nekadašnji seoski kolni putevi koji su vodili do zemljišta odnosno parcela naših mještana kao i pristupni putevi u Frlanima, Halovcu i Žeželovom selu prodani su od strane Općine Čavle privatnim osobama zbog čega su me mještani kontaktirali i traže zadovoljštinu apropo navedenog jer neki od njih ne mogu pristupiti svojim parcelama. U Halovcu su kupci općinskog puta toliko bahati da su javno izjavili kako nijedna vlast u ovoj Općini nije imuna na novac pa tako ni aktualna. Slijedom navedenog zanima me kanite li preventivno nešto poduzeti po tom pitanju ili će sve skupa sasvim izvjesno dobiti sudski epilog?**

Ivana Cvitan Polić (odgovor): 1.Općina Čavle je naručila izradu elaborata procjene dosadašnjih ulaganja u objekt automotodroma Grobnik i te podatke možete dobiti na uvid. Trenutno smo sa zakupcem objekta u razgovorima o daljnjoj suradnji i načinu funkcioniranja ali zbog pandemije ima određenih poteškoća.

 2. Opće je poznata činjenica da ukoliko se određena površina vodi kao javno dobro ili put mora prethodno ovo Vijeće donijeti odluku kojom se ukida status javnog dobra da bi se stvorili preduvjeti za moguću prodaju. Stoga netočna je tvrdnja da je Općina Čavle izvršila bilo kakvu prodaju javnog dobra bez prethodne odluke ovog vijeća.

**MIRKO VUKELIĆ: 1. Na pomoćnom igralištu u Mavrincima stoje kante za smeće pa me zanima kada će iste biti podijeljene kućanstvima?**

 **2. Vidljivo je da su u tijeku radovi na promjeni krovišta na objektu gostione Igrališta u Mavrincima i na uređenju dječjeg igrališta Jama. Da li Općina Čavle izvršava svoje financijske obveze redovno?**

Ivana Cvitan Polić (odgovor): 1. Kante su došle i privremeno su smještene na pomoćno igralište. Do danas još nije sklopljen Ugovor o prijenosu vlasništva na njima tako da ih još uvijek ne možemo podijeliti kućanstvima. Očekuje se da će se podjela izvršiti tijekom ožujka mjeseca.

 2. Općina Čavle sve svoje financijske obveze redovno izvršava iako još uvijek nismo dobili odobrena sredstva za sufinanciranje određenih projekata od Vlade RH.

**SANDRA MOHORIĆ: 1. Imam informacija da određeni broj domaćinstava još uvijek nije podignulo kante za zbrinjavanja komunalnog otpada pa me interesira da li su oni evidentirani kao korisnici i obveznici? One koje su ostale po naseljima pune se svim i svačim pa me zanima da li se može vršiti nadzor ili da se iste maknu sa tih lokacija?**

 **2. Na Platku zbog pandemije domovi ne rade ali me zanima da li je moguće postaviti mjernu meteorološku stanicu za mjerenje temperatura i visine snijega?**

Ivana Cvitan Polić (odgovor): 1. Točno je da određeni broj domaćinstava nije podignuo kante za komunalni otpad. Morati ćemo te mještane još jednom obavijestiti ili obići kako bi to i izvršili. Potrebno je strpljenja a prema nekima koji su uočeni pokrenut je postupak radi odlaganja smeća oko kontejnera.

Dejan Ljubobratović: 1. Općina Čavle može reagirati u slučaju da se smeće odbaci izvan baje, a ukoliko se u iste ubacuje smeće za to nismo nadležni mi već KD.

Ivana Cvitan Polić (odgovor): 2. Općina Čavle je bila inicirala pokretanje postupka za postavljanje meteorološke stanice na Platku, ali do rješenja nije došlo a stvarne razloge nismo dobili na znanje. Izvidjeti ćemo da se ponovno počne razmišljati o tom prijedlogu.

**MARKO ŽUVIĆ:1. Koliko Općinu Čavle košta dodatno zbrinjavanje otpada odbačenog izvan baja?**

 **2. Kada će biti realiziran projekt brzi Internet kojeg provodi na području Općine tvrtka Rune Hrvatska?**

Ivana Cvitan Polić (odgovor): 1. Na pitanje o cijeni koštanja dodatnog zbrinjavanja ćemo vam odgovoriti pismenim putem.

 2. Do proljeća bi projekt trebao biti realiziran.

**Točka 3.**

**Donošenje Odluke o davanju suglasnosti** **za provedbu ulaganja pod**

**nazivom „Rekonstrukcija potpornih zidova na groblju Grobnik“**

 Prijedlog odluke vijećnicima je dostavljen uz materijal za sjednicu.

 Uvodno dopunsko obrazloženje daje općinska načelnica.

 U nastavku predsjedatelj otvara raspravu za koju su se prijavili: GORAN MAVRINAC, DENIS ČARGONJA, MIRKO VUKELIĆ.

 Po provedenoj raspravi, predsjedatelj daje prijedlog Odluke na usvajanje.

 Temeljem izvršenog glasovanja, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

 **Donosi se Odluka o davanju suglasnosti za provedbu ulaganja pod nazivom „Rekonstrukcija potpornih zidova na groblju Grobnik“.**

 ZAVRŠENO U 19,10 SATI.

BILJEŽIO: PREDSJEDNIK:

 Doris Miculinić Norbert Mavrinac